Vyf sneuwel in jaagtog met Valke | Maroela Media
Vyf verdagtes is Maandagaand noodlottig gewond nadat hulle tydens 'n hoëspoedjaagtog in 'n oor-en-weer-skietery met lede van die Valke betrokke geraak het.
Brig. Hangwani Mulaudzi, nasionale woordvoerder van die Valke, het Dinsdag gesê die voorval het op die N2-snelweg tussen Port Shepstone en Shelly Beach plaasgevind.
"Die beamptes het inligting opgevolg oor 'n groep gevaarlike en gewapende rowers, wat in 'n voertuig van die Oos-Kaap na Durban onder weg was. Die verdagte voertuig is opgespoor en die bestuurder daarvan het opdragte verontagsaam om stil te hou," het Mulaudzi gesê.
Van die insittendes in die verdagte voertuig het op die beamptes begin skiet. Die beamptes het teruggeskiet en 'n jaagtog teen 'n hoë spoed het gevolg.
"Die verdagtes se voertuig het kort daarna tot stilstand gekom en al vyf insittendes is dood verklaar. Daar is reeds vasgestel die verdagtes word verbind met twee moordsake, asook rooftogte in Mpumalanga en Durban."
Die polisie het beslag gelê op 'n AK47-aanvalsgeweer, twee ongelisensieerde 9mm-pistole, verskeie selfone en 'n bedrag kontant.
Die Valke KwaZulu-Natal misdaad
Dit is hoe dit moet werk
Soos dit nou gaan in SA word die lede van die valke aangekla van moord en moet die belastingbetalers opdog vir vergoeding aan die "slagoffers" se familie